Սրանք ընդամենը գաղափարներ կամ առաջարկներ են, որոնք պաշտպանական գերատեսչությունը դնում է հանրային քննարկման, և որոնք, բնականաբար, չափազանց լուրջ մասնագիտական փորձաքննության և վերլուծության պետք է ենթարկվեն: Ի վերջո, բանակը, այն էլ` փաստացի պատերազմի մեջ գտնվելու պայմաններում, էքսպերիմենտների տեղ չէ, իսկ որ դրանք ունեն հավելյալ ճշգրտումների կարիք և գոնե ներկայացվածի համատեքստում որոշակի ռիսկեր են պարունակում, տեսանելի է արդեն հիմա: